Abdul Rahim Mohd Noor

Tan Sri Abdul Rahim bin Mohd. Noor (lahir 6 Jun 1943) ialah Ketua Polis Negara Malaysia yang kelima dan berkhidmat dari 16 Januari 1994 sehingga 7 Januari 1999. 

Dilahirkan di Serkam, Melaka, Abdul Rahim menjadi Ketua Polis Negeri Selangor pada 21 Julai 1984 dan Timbalan Ketua Polis Negara pada 14 Jun 1989. Beliau meletakkan jawatan Ketua Polis Negara pada 7 Januari 1999 kerana memukul bekas Timbalan Perdana Menteri,  Datuk Seri Anwar Ibrahim dalam keadaan matanya tertutup pada 20 September 1998 ketika berada dalam tahanan polis di lokap polis Bukit Aman.

Abdul Rahim telah dijatuhkan hukuman penjara dua bulan dan denda RM2,000 oleh Mahkamah Sesyen Kuala Lumpur pada 15 Mac 2000. Rayuannya ditolak oleh Mahkamah Tinggi Kuala Lumpur pada 15 Disember 2000 dan hukuman penjara dua bulan dikekalkan.

Kontroversi
Pada 26 Oktober 2011, semasa berucap merasmikan Mesyuarat Agung Perkasa kali ke-2 di Setiawangsa, sebuah pertubuhan kanan jauh. Beliau menyamakan gelombang hak asasi manusia dengan komunisme dan satu agama baru. Hak asasi manusia ini akan mengemukakan pandangan liberal dan akhirnya mempersoalkan institusi raja. Lantas, akhbar berbahasa Cina seperti Sin Chew mempertikaikan kenyataan beliau dan mengungkit semula peranan beliau ketika 'mata lebam' Datuk Seri Anwar Ibrahim pada 1998. Sebenarnya pembebasan hamba abdi oleh Abraham Lincoln dan kempen anti-aparteid oleh Nelson Mandela adalah berasaskan hak asasi manusia. 

Abdul Rahim mendakwa bahawa sebahagian aktivis Melayu berhaluan kiri menjadi 'musang berbulu ayam'. Matlamat mereka mahu menjadikan Malaysia sebuah republik. Dalam majlis itu Abdul Rahim menerima 'Anugerah Tertinggi Perkasa'. Dua penerima sebelum ini ialah bekas Perdana Menteri, Tun Dr Mahathir Mohamad dan bekas Panglima Angkatan Tentera Malaysia (ATM), Tun Ibrahim Ismail.

Penanugerahan
 :
 Kesatria Mangku Negara (K.M.N.) (1982)
 Panglima Setia Mahkota (P.S.M.) - Tan Sri (1990)
 Panglima Mangku Negara (P.M.N.) - Tan Sri (1995)
 :
 Darjah Mulia Seri Melaka (D.M.S.M.) - Datuk (1986)
 :
 Sri Indera Mahkota Pahang (S.I.M.P.) - Dato' Indera (1993)
 :
 Dato Paduka Mahkota Selangor (D.P.M.S.) - Dato' (1994)
 :
 Seri Panglima Darjah Kinabalu (S.P.D.K.) - Datuk Seri Panglima (1996)

Rujukan

Pautan luar
 Laman Web Polis Diraja Malaysia 
 Laporan BERNAMA di Laman Web Minda Rakyat

Orang hidup
Kelahiran 1943
Orang Malaysia berketurunan Melayu
Muslim Malaysia
Pegawai polis Malaysia
Anti-komunis Malaysia
Ahli teori konspirasi Malaysia
Orang dari Melaka
Ketua Polis Negara Malaysia
Penerima Darjah Seri Panglima Darjah Kinabalu